13.3.2023.
LV
Eiropas Savienības Oficiālais Vēstnesis
C 94/63
4.
Ceturtais pamats attiecas uz tiesiskajā regulējumā noteikto termiņu strīdīgā novērtējuma sagatavošanai pārsniegšanu. 5.
Piektais pamats attiecas uz kļūdām faktos un aprēķinā.
Prasītājs šajā ziņā uzskata, ka kļūdainu koeficientu un noapaļošanas noteikumu piemērošanas rezultāts ir kļūdains kopējais kumulatīvais vērtējums. 6.
Sestais pamats attiecas uz tiesību tikt uzklausītam pārkāpumu, jo prasītāja un viņa novērtētāja apelācijas instancē mutvārdu saziņā esot aplūkota tikai daļa prasītāja formulēto komentāru par ziņojuma projektu.
Prasība, kas celta 2023. gada 30. janvārī – Domator24/EUIPO – Acer (“PREDATOR”) (Lieta T-33/23) (2023/C 94/76) Valoda, kādā sagatavots prasības pieteikums – poļu Lietas dalībnieki Prasītāja: Domator24 sp. z o.o.
(Zielona Góra, Polija) (pārstāvis: T. Gawliczek, radca prawny) Atbildētājs: Eiropas Savienības Intelektuālā īpašuma birojs (EUIPO) Otra procesa EUIPO Apelācijas padomē dalībniece: Acer, Inc. (Taipeja, Taivāna)
Informācija par procesu EUIPO Strīdus preču zīmes īpašniece: prasītāja Vispārējā tiesā Strīdus preču zīme: Eiropas Savienības vārdiska preču zīme “PREDATOR” – Eiropas Savienības preču zīme Nr.
16 757 262 Process EUIPO: spēkā neesamības atzīšanas process Apstrīdētais lēmums: EUIPO Apelācijas piektās padomes 2022. gada 9. novembra lēmums lietā R 381/2022-5
Prasījumi Prasītājas prasījumi Vispārējai tiesai ir šādi: — atcelt apstrīdētā EUIPO 2022. gada 9. novembra lēmuma rezolutīvās daļas 1. un 2. punktu un atzīt, ka šajā lietā nav izpildīti visi Regulas (EK) Nr. 207/2009 53. panta 1. punkta a) apakšpunktā, lasot to kopsakarā ar 8. panta 1. punkta b) apakšpunktu, paredzētie nosacījumi, kā rezultātā ir jāatstāj spēkā pirmās instances lēmumā ietvertais risinājums, savukārt pieteikums par Eiropas Savienības preču zīmes Nr. 016757262 “PREDATOR” spēkā neesamības atzīšanu ir pilnībā jānoraida; — piespriest atlīdzināt prasītājai tiesāšanās izdevumus, kas radušies tiesvedībā Eiropas Savienības [Vispārējā tiesā], kā arī, pamatojoties uz Reglamenta 190. panta 2. punktu, nepieciešamos izdevumus, kas prasītājai ir radušies saistībā ar procesu EUIPO Apelācijas padomē; — gadījumā, ja notiks iestāšanās lietā, piespriest personai, kas iestājusies lietā, savus ar to saistītos tiesāšanās izdevumus segt pašai.
Izvirzītie pamati: — Padomes Regulas (EK) Nr. 207/2009 (2009. gada 26. februāris) par Eiropas Savienības preču zīmi (Kodificēta versija) 53. panta 1. punkta a) apakšpunkta, lasot to kopsakarā ar 8. panta 1. punkta b) apakšpunktu, pārkāpums; — pierādījumu brīvas izvērtēšanas principa un Eiropas Parlamenta un Padomes Regulas (ES) 2017/1001 95. panta 1. punkta, lasot to kopsakarā ar Komisijas Deleģētās regulas (ES) 2018/625 55. panta 1. un 2. punktu un 22. panta 2. punktu, pārkāpums.